Bariatriya
Bariatrik cərrahiyyə, bariatriya (q.yun. βάρος «çəki, ağırlıq» + ἰατρεία «müalicə») — piylənmənin müalicəsi ilə məşğul olan cərrahiyyə sahəsi. “Bariatriya” termini ümumiyyətlə hər hansı arıqlama metoduna (məsələn, pəhriz və ya dərman preparatlarına) istinad etmək üçün istifadə oluna bilər, lakin tarixən insanlar bariatrik üsullardan danışarkən, ilk növbədə çəki itirmə əməliyyatı nəzərdə tutulur. Bariatrikanı bəzən metabolik cərrahiyyə də adlandırırlar — bariatrik cərrahiyyə nəticəsində nəinki bədən çəkisi azalır, həm də istehsalı bağırsaq funksiyası ilə əlaqəli olan hormonların səviyyəsi də normallaşır.